**Kamoliddin Turdimurodovich Oʻrinboyev** — Oʻzbekiston yoshlar simfonik orkestri asoschisi, badiiy rahbari va bosh dirijyori. 2020-yil 16-iyundan hozirgi kunga qadar Oʻzbekiston davlat konservatoriyasi rektori.

Biografiyasi
------------

1985-yilda tug‘ilgan. Musiqiy taʼlimni Glier nomidagi musiqa akademik litseyida gʻijjak va skripka chalishni oʻrganishdan boshlagan. Oʻzbekiston davlat konservatoriyasining bakalavr bosqichini 2007-yilda, magistratura bosqichini 2009-yilda tugatgan. 2009-yili Chaykovskiy nomidagi Moskva davlat konservatoriyasining dirijyorlik fakultetiga oʻqishga kirdi. Sovet Ittifoqi xalq artisti Gennadiy Rojdestvenskiydan tahsil oldi.

Janubiy Koreyaning „Buyuk ipak yo‘li" (koreyscha: *그레이트 실크로드*), Rossiyaning „Yangi nomlar" (ruscha: *Новые имена*), „Spivakov taklif qilmoqda" (ruscha: *Спиваков приглашает*) tanlovlarida ishtirok etgan. Qozog‘istonda oʻtkazilgan O‘zbekiston madaniyati kunlarida qatnashgan. 1998-yilda Qirgʻizistonda boʻlib oʻtgan Xalqaro musiqa festivali laureati, 2007-yilda Osiyo-Tinch okeani mintaqasi davlatlari 2-xalqaro tanlovida 1-darajali diplomga sazovor boʻlgan. 2009-yilda MDHga aʼzo davlatlar mumtoz musiqa ijrochilarining „Kreml yulduzlari" (ruscha: *Кремлёвские звёзды*) xalqaro festivali laureati boʻlgan.

Rossiya Davlat akademik simfonik orkestri, Ukraina milliy simfonik orkestri, Katta simfonik orkestri, Ippolitov-Ivanov simfonik orkestri, Brandenburg simfonik orkestri, Oʻzbekiston milliy simfonik orkestriga dirijyorlik qilgan.

Opera dirijyori sifatida ham Katta teatrda chiqish qilgan. „Alisher Navoiy" va „Fidelio" operasiga dirijyorlik qilgan.

2014-yilda bir guruh yosh hamfikr musiqachilar bilan birgalikda O‘zbekiston yoshlar simfonik orkestriga asos solgan. 2015-yil avgust oyida "Kamolot" yoshlar ijtimoiy harakati markaziy kengashi qarori bilan ushbu tashkilot qoshida orkestr rasman o‘z faoliyatini boshladi. 2020-yilda orkestr davlat rahbarining qarori bilan Madaniyat vazirligiga oʻtkazildi.

Mukofotlari
-----------

2014-yilda Kamoliddin O‘rinboyev „Oʻzbekiston belgisi" ko‘krak nishoni bilan taqdirlandi. Shu yil dekabr oyida Prezident Islom Karimovning Farmoni bilan „Oʻzbekistonda xizmat koʻrsatgan artist" unvoni berildi.

2022-yil 31-avgustda Ozarbayjonning "Doʻstlik" ordeni bilan mukofotlandi.

Manbalar
--------

1. ↑  „Уринбаев Камолиддин Турдимуратович".  Oʻzbekiston davlat konservatoriyasi.

[*sayt ishlamaydi*]
2. ↑  „Kamoliddin O‘rinboyev O‘zbekiston Davlat konservatoriyasi rektori etib tayinlandi".  kun.uz.
3. ↑  „Kamoliddin O‘rinboyev Davlat konservatoriyasi rahbari bo‘ldi".  gazeta.uz.
4. ↑  „«Три звезды» в Государственной консерватории Узбекистан/".  Национальный филармонический оркестр России (НФОР).
5. ↑  „О фестивале «Владимир Спиваков приглашает…»".  Национальный филармонический оркестр России (НФОР).
6. ↑  „Brandenburgisches Staatsorchester Frankfurt".
7. ↑  „"Chxunxyan-chjon" Koreya milliy opera namoyishi".

[*sayt ishlamaydi*]
8. ↑  „Oʻzbekiston davlat simfonik orkestri tashkil etildi".
9. ↑  „Ўзбекистон Республикаси Маданият вазирлиги ҳузурида Ўзбекистон давлат симфоник оркестрини ташкил этиш чора-тадбирлари тўғрисида".  LexUz.
10. ↑  „Насиба Абдуллаевага "Озарбайжон халқ артисти" унвони берилди".

Havolalar
---------

* Master Show | Facebook
* „В Ташкенте прошел благотворительный концерт Национального филармонического оркестра России под руководством известного дирижёра и скрипача Владимира Спивакова".



* „Xalq artistlari klubi / Telegram".



* „Концерт звезд театра La Scala в сопровождении Молодежного симфонического оркестра Узбекистана".



* „Madaniyat vazirligi / Telegram".